Document ID: 32002R2176

Κανονισμός (ΕΚ) αριθ. 2176/2002 της Επιτροπής
της 6ης Δεκεμβρίου 2002
για την τροποποίησητου παραρτήματος Ι του κανονισμού (EΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε τελευταία από τον κανονισμό (ΕΚ) αριθ. 1832/2002 της Επιτροπής(2), και ιδίως το άρθρο 9,
Εκτιμώντας τα ακόλουθα:
(1) Με τον κανονισμό (ΕΚ) αριθ. 969/2002 της Επιτροπής(3) προστίθεται στο παράρτημα Ι του κανονισμού (ΕΟΚ) αριθ. 2658/87 μια νέα συμπληρωματική σημείωση 1 στο κεφάλαιο 39 και μια νέα συμπληρωματική σημείωση 1 στο κεφάλαιο 40 προκειμένου να διευκρινιστούν οι όροι σύμφωνα με τους οποίους κατατάσσονται στα κεφάλαια 39 και 40 της συνδυασμένης ονοματολογίας τα είδη γαντοποιίας (τα κοινά γάντια, τα γάντια που αφήνουν γυμνές τις άκρες των δακτύλων και τα γάντια χωρίς υποδιαίρεση δακτύλων που έχουν υποδοχή μόνο για τον αντίχειρα) εμποτισμένα, επιχρισμένα ή επικαλυμμένα από κυψελώδη πλαστική ύλη ή κυψελώδες καουτσούκ.
(2) Ο όρος "υφάσματα" που χρησιμοποιείται στις εν λόγω συμπληρωματικές σημειώσεις δεν διευκρινίζει επαρκώς την ύλη από την οποία μπορούν να κατασκευάζονται τα εν λόγω είδη γαντοποιίας (τα κοινά γάντια, τα γάντια που αφήνουν γυμνές τις άκρες των δακτύλων και τα γάντια χωρίς υποδιαίρεση δακτύλων που έχουν υποδοχή μόνο για τον αντίχειρα).
(3) Προκειμένου να διευκρινιστεί η εν λόγω ύλη και να διασφαλιστεί η ενιαία εφαρμογή της συνδυασμένης ονοματολογίας, ο όρος "υφάσματα" που χρησιμοποιείται στις προαναφερθείσες συμπληρωματικές σημειώσεις πρέπει να αντικατασταθεί από τη φράση "υφασμένα, πλεκτά υφάσματα, πιλήματα ή υφάσματα μη υφασμένα".
(4) Ο κανονισμός (ΕΟΚ) αριθ. 2658/87 πρέπει να τροποποιηθεί αναλόγως.
(5) Προς το συμφέρον της ασφάλειας του δικαίου, είναι σκόπιμο ο παρών κανονισμός να τεθεί σε εφαρμογή την ίδια ημερομηνία με τον κανονισμό (ΕΚ) αριθ. 1832/2002.
(6) Οι διατάξεις που προβλέπονται στον παρόντα κανονισμό είναι σύμφωνες με τη γνώμη της Επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 2658/87 τροποποιείται ως εξής:
1. Στο κεφάλαιο 39, η συμπληρωματική σημείωση 1 αντικαθίσταται από το ακόλουθο κείμενο:
"1. Το κεφάλαιο 39 περιλαμβάνει τα είδη γαντοποιίας (τα κοινά γάντια, τα γάντια που αφήνουν γυμνές τις άκρες των δακτύλων και τα γάντια χωρίς υποδιαίρεση δακτύλων που έχουν υποδοχή μόνο για τον αντίχειρα) εμποτισμένα, επιχρισμένα ή επικαλυμμένα από κυψελώδη πλαστική ύλη υπό τον όρο ότι τα υφασμένα, πλεκτά υφάσματα, πιλήματα ή υφάσματα μη υφασμένα χρησιμεύουν μόνο ως υπόθεμα, ακόμα και αν είναι:
- κατασκευασμένα από υφασμένα, πλεκτά υφάσματα (άλλα από εκείνα της κλάσης 5903), πιλήματα ή υφάσματα μη υφασμένα εμποτισμένα, επιχρισμένα ή επικαλυμμένα από κυψελώδη πλαστική ύλη, ή
- κατασκευασμένα από υφασμένα, πλεκτά υφάσματα, πιλήματα ή υφάσματα μη υφασμένα μη εμποτισμένα, μη επιχρισμένα ή μη επικαλυμμένα που στη συνέχεια εμποτίζονται, επιχρίονται ή επικαλύπτονται από κυψελώδη πλαστική ύλη.
[Σημείωση 3 στοιχείο γ) του κεφαλαίου 56 και σημείωση 2 στοιχείο α) σημείο 5 του κεφαλαίου 59]".
2. Στο κεφάλαιο 40, η συμπληρωματική σημείωση 1 αντικαθίσταται από το ακόλουθο κείμενο:
"1. Το κεφάλαιο 40 περιλαμβάνει τα είδη γαντοποιίας (τα κοινά γάντια, τα γάντια που αφήνουν γυμνές τις άκρες των δακτύλων και τα γάντια χωρίς υποδιαίρεση δακτύλων που έχουν υποδοχή μόνο για τον αντίχειρα) εμποτισμένα, επιχρισμένα ή επικαλυμμένα από κυψελώδες καουτσούκ υπό τον όρο ότι τα υφασμένα, πλεκτά υφάσματα, πιλήματα ή υφάσματα μη υφασμένα χρησιμεύουν μόνο ως υπόθεμα, ακόμα και αν είναι:
- κατασκευασμένα από υφασμένα, πλεκτά υφάσματα (άλλα από εκείνα της κλάσης 5906) πιλήματα ή υφάσματα μη υφασμένα εμποτισμένα, επιχρισμένα ή επικαλυμμένα από κυψελώδες καουτσούκ, ή
- κατασκευασμένα από υφασμένα, πλεκτά υφάσματα, πιλήματα ή υφάσματα μη υφασμένα μη εμποτισμένα, μη επιχρισμένα ή μη επικαλυμμένα που στη συνέχεια εμποτίζονται, επιχρίονται ή επικαλύπτονται από κυψελώδες καουτσούκ.
[Σημείωση 3 στοιχείο γ) του κεφαλαίου 56 και σημείωση 4 τελευταία παράγραφος του κεφαλαίου 59]".
Άρθρο 2
Ο παρών κανονισμός αρχίζει να ισχύει την εικοστή μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Δεκεμβρίου 2002.

Labels: 3